קמילה קביו

אקרלה קמילה קביו אסטרבאו (בספרדית: Karla Camila Cabello Estrabao; נולדה ב-3 במרץ 1997) היא זמרת, שחקנית ופזמונאית אמריקאית-קובנית. התפרסמה בלהקת הבנות "Fifth Harmony", שהוקמה בשנת 2012 בתוכנית "The X Factor".

 ילדות 
קביו נולדה בקוחימר ברובע הוואנה דל אסטה של הוואנה בקובה, לסינו אסטרבאו ואלחנדרו קביו. היא ממוצא מקסיקני וקובני. במשך רוב ילדותה, היא ומשפחתה עברו הלוך ושוב בין הוואנה למקסיקו סיטי, מקסיקו (ארץ מולדתו של אביה), לפני המעבר למיאמי, פלורידה, כשהייתה בת חמש. למדה בבית ספר ציבורי במיאמי, אך עזבה את לימודיה בעודה בכיתה ט', על מנת להתמקד בקריירת השירה שלה.

 קריירה 
 2012–2016: "האקס פקטור" ופיפת' הרמוני 
קמילה קביו נבחנה עבור "The X Factor" בגרינסבורו, קרוליינה הצפונית. לאחר שהודחה בשלב השני של התחרות, נקראה קביו בחזרה אל הבמה יחד עם אלי ברוק, נורמני קורדיי, לורן חורגי ודיינה ג'יין כדי ליצור את להקת הבנות שהפכה לימים לפיפת' הרמוני. הן חתמו על חוזה משותף עם סייקו מיוזיק חברת תקליטים בבעלותו של סיימון קאוול, ואפיק רקורדס, חברת התקליטים של אל. איי ריד, לאחר שזכו במקום השלישי בתחרות.

הלהקה הוציאה לאור לאחר מכן את המיני-אלבום "Better Together", בשנת 2013, ובנוסף גם את אלבומי האולפן "Reflection" בשנת 2015 ו-7/27 בשנת 2016, שהניבו סינגלים כגון "Worth It" ו-"Work from Home", ואת האלבום Fifth Harmony, שיצא ב-25 באוגוסט 2017, לאחר עזיבתה של קביו.

ב-19 בדצמבר 2016 הודיעה הלהקה על עזיבתה של קביו.

 2017–2018: Camila 
בנובמבר 2015, קביו פרסמה דואט עם הזמר הקנדי שון מנדס ששמו "I Know What You Did Last Summer", שיר שכתבו יחד. השיר הגיע למקום ה-20 בארצות הברית, והוסמך כפלטינה על ידי איגוד תעשיית ההקלטות האמריקאי. ב-14 באוקטובר 2016, קביו פרסמה סינגל משותף עם הראפר האמריקאי משין גאן קלי שנקרא "Bad Things", שהגיע למקום הרביעי במצעד השירים של ארצות הברית. קביו נכללה ברשימת בני הנוער המשפיעים של 2016 של טיים מגזין.

ב-25 בינואר 2017, "Love Incredible", שיתוף פעולה עם הדי ג'יי הנורווגי קשמיר קאט, דלף לרשת. הגרסה הרשמית של השיר יצאה ב-16 בפברואר 2017, והיא כלולה באלבום הבכורה של קשמיר קאט, "9". מאוחר יותר קביו לקחה חלק ב-"Hey Ma", שיתוף פעולה מוזיקלי עם פיטבול וג'יי באלווין בשביל הפסקול של הסרט מהיר ועצבני 8. הסינגל והווידאו קליפ לגרסה הספרדית של השיר יצאו ב-10 במרץ 2017. הגרסה האנגלית של השיר יצאה ב-6 באפריל 2017. הזמרת הופיעה גם בשיתוף פעולה עם מייג'ור לייזר, טראוויס סקוט וקוואבו בשיר, "Know No Better".

לאחר מכן, אישרה קביו כי אלבום הבכורה שלה יצא לאור בשנת 2018, ועל מנת לקדמו הוציאה לאור את השיר "Havana", כסינגל מוביל מהאלבום. השיר הגיע למקום הראשון במצעד הסינגלים הבריטי, מצעד הבילבורד הוט 100, ומצעדים נוספים אחרים.

קביו שינתה את שם אלבום הבכורה שלה, שהיה אמור להיקרא "The Hurting. The Healing. The Loving" ל-"Camila", והוא יצא לאור ב-12 בינואר 2018. הסינגל הראשון שלה, "Crying in the Club", יצא לאור ב-19 במאי 2017, וקביו ביצעה אותו בטקס פרסי המוזיקה של בילבורד באותה השנה. קביו הופיעה כמופע הפתיחה בסיבוב ההופעות של ברונו מארס, "24K Magic World Tour". אך עקב ההצלחה המועטה של הסינגל, הוחלט להוציא אותו מן האלבום. כמו כן, קביו הובילה את קמפיין הסתיו של חברת האופנה GUESS, בשנת 2017.

ב-14 בפברואר הכריזה קביו על סיבוב הופעות עולמי בשם "Never Be The Same Tour". סיבוב ההופעות העולמי התחיל ב-14 באפריל בוואנקובר, קנדה. והסתיים ב-23 באוקטובר 2018 בסאן ג'ואן שבברזיל. זהו גם סיבוב ההופעות הראשון של קביו בתור קריירת סולו. קביו גם הופיעה כמופע חימום בסיבוב ההופעות העולמי של הזמרת טיילור סוויפט "Taylor's swift Reputation stadium Tour".

בדצמבר 2018 הייתה קביו מועמדת לשני פרסי גראמי - פרס גראמי על ביצוע סולו הפופ הטוב ביותר על הביצוע החי ל-"Havana" ופרס גראמי לאלבום הפופ הווקאלי הטוב ביותר על Camila.

 2019–2020: Romance 
ב-21 ביוני 2019, הוציא שון מנדס את השיר "Señorita", בשיתוף קביו, שזכה להצלחה רבה בעולם ואף הגיע למקום הראשון במצעד הבילבורד הוט 100. בנוסף, ביצעה קביו שיתוף פעולה עם הזמר אד שירן בשיר South of the Border יחד עם קארדי בי ביולי 2019. ב-1 בספטמבר, קביו פרסמה וידאו קליפ קצר בעמוד האינסטגרם שלה, בו נחשף שהאלבום השני שלה יקרא "Romance". יומיים אחר כך הודיעה הכריזה על שני סינגלים חדשים: "Shameless" ו-"Liar", שיצאו לאור ב-5 בספטמבר. באוקטובר 2019, הוציאה קביו את הסינגלים "Cry for Me" ו-"Easy". ב-15 בנובמבר 2019 הוציאה קביו את הסינגל החמישי לקראת אלבומה, "Living Proof". אלבומה השני של קביו, Romance, יצא לאור ב-15 בדצמבר 2019. קביו הייתה צפויה לצאת לסיבוב ההופעות השני שלה, The Romance Tour, בחודש מאי 2020 באירופה וצפון אמריקה, אך בעקבות מגפת הקורונה 46 המופעים המתוכננים התבטלו. ב-6 בינואר 2020, יצא הסינגל "My Oh My" בשיתוף דה-בייבי, אשר הגיע למקום ה-12 במצעד הבילבורד הוט 100.

במרץ ובאפריל של שנת 2020, לקחה קביו חלק במספר מופעי התרמה וירטואליים למען נזקי מגפת הקורונה. ב-28 במאי השיקה סדרת הופעות אקוסטיות, אותן הקליטה בבית בשם "Priceless Experiences at Home" בערוץ היוטיוב שלה. המופע השני בסדרה, שהיה אמור להתקיים ב-1 ביוני נדחה ל-15 ביולי בשל מחאות ג'ורג' פלויד. ב-21 ביוני הוציאה לאור קביו וידאו קליפ של השיר "First Man" לכבוד יום האב.

 2021–2023: סינדרלה, Familia ו-The Voice 
ב-23 ביולי 2021 הוציאה קביו את הסינגל "Don't Go Yet", הראשון מתוך אלבומה השלישי, Familia. ב-15 באוקטובר קביו ביצעה את השיר "La Buena Vida" מתוך האלבום. ב-29 באוקטובר 2021, קביו הוציאה לאור את הסינגל "Oh Na Na" עם מייק טוורס וטייני, שבסופו של דבר לא נכלל באלבום. ב-4 במרץ 2022 הוציאה קביו את הסינגל "Bam Bam" בהשתתפות הזמר הבריטי אד שירן, עם קליפ נלווה. השיר זכה להצלחה ברחבי העולם והגיע למקום החמישי במצעד בילבורד גלובל 200. האלבום יצא לאור ב-8 באפריל של אותה השנה וכלל 12 רצועות. האלבום הגיע למקום העשירי במצעד הבילבורד 200.

ב-3 בספטמבר 2021 יצא הסרט "סינדרלה" בכיכובה בשירות הסטרימינג אמזון פריים, הסרט היה לסרט המוזיקלי הנצפה ביותר של שנת 2021. בחודש נובמבר 2021 קביו הוציאה לאור ביצוע בלעדי לאמזון של שירו של בינג קרוסבי, "I'll Be Home for Christmas".

בחודש מאי 2022 הייתה קביו מופע הפתיחה של גמר ליגת האלופות. באותו החודש קביו הודיעה דרך חשבון הטיקטוק שלה שהיא תהיה מנטורית בגרסה האמריקנית של The Voice בעונתה ה-22 במקום קלי קלרקסון. ב-27 ביולי הוציא סטרומאה רמיקס לשירו "Mon amour" בהשתתפותה של קביו בו היא שרה בצרפתית.

ב-11 בספטמבר 2022 הופעה במופע רוק בריו. בין התאריכים ה-13–24 בספטמבר של אותה השנה הייתה קביו מופע החימום של קולדפליי בפרו, קולומביה וצ'ילה במהלך סיבוב ההופעות Music of the Spheres World Tour. באותו החודש, קביו הוציאה שיתוף פעולה עם קמילו, "Ambulancia" הנכלל באלבומו De Adentro Pa' Afuera. בנוסף, קביו עזבה את אפיק רקורדס וחתמה באינטרסקופ רקורדס, חברה של יוניברסל מיוזיק גרופ. באוקטובר 2022, אושר כי קביו לא תחזור לעונה ה-23 של The Voice.

בינואר 2023, קמילו הוציא את הקליפ של "Ambulancia", רצועת באצ'טה פופ בהשתתפות קביו.

 2024–הווה: C,XOXO 
במרץ 2024, קביו הוציאה סינגל בשם "I Luv It" בהשתתפות פלייבוי קרטי, המסמן את תחילת העידן המוזיקלי החדש שלה. הסינגל מלווה בקליפ בבימויו של ניקולס מנדז. הרצועה, בניהולו האמנותי של אל גווינצ'ו ובהפקה משותפת של ג'ספר האריס, דוגמת את הסינגל "Lemonade" של גוצ'י מיין משנת 2009. קביו קידמה את הסינגל ברשתות החברתיות עם טיזרים לפני יציאתו. ב-6 במאי 2024 קביו הודיעה שהאלבום הרביעי ייצא ב-28 ביוני. קביו ביצעה את "I Luv It" בקואצ'לה, והופיעה בהפתעה במהלך המופע של לנה דל ריי בסוף השבוע השני של האירוע. ב-18 ביוני של אותה השנה יצא לאור אלבומה הרביעי של קביו, C,XOXO, הבוחן סגנונות מוזיקליים חדשים מהייפרפופ ועד לרצועות טראפ. האלבום כולל שיתופי פעולה עם אמנים שונים כולל PinkPantheress, פלייבוי קרטי, ליל נאז X, ובאופן בולט, דרייק. דרייק מופיע בשתי רצועות, "Hot Uptown" ו-"Uuugly", מסמן את שיתוף הפעולה הראשון שלו מאז "The Heart Part 6".

בנוסף לקריירה המוזיקלית שלה, קביו מופיעה בסרט הדרמה העצמאי "רוב פיס", שהוקרן לראשונה בפסטיבל הסרטים סאנדנס, שם היא משחקת בתפקיד משמעותי. בסרט היא מגלמת את נאיה, בת זוגו של רוב פיס, תלמיד אוניברסיטת ייל המתמודד עם אתגרים עקב כליאת ומעורבותו של אביו בסחר בסמים. הסרט מבוסס על הביוגרפיה "The Short and Tragic Life of Robert Peace" מאת ג'ף הובס. הבמאי צ'ואיטל אג'יופור ליהק את קביו לתפקיד לאחר שהתרשם מהכריזמה שלה בהופעתה בסרט "סינדרלה" של קיי קאנון. למרות שלא ביצעה אודישן לתפקיד, רביו קיבלה בהתלהבות את ההצעה להצטרף לסרט לאחר שאג'יופור פנה אליה.

 סגנון מוזיקלי 
לקביו מנעד קולי של סופרן. בילדותה נהגה להקשיב לאמנים כמו הזמר המקסיקני אלחנדרו פרננדז וזמרת הסלסה הקובנית, סליה קרוז. אלבום הבכורה שלה הוא אלבום פופ ורית'ם אנד בלוז, בעל השפעות של מוזיקה לטינית. בשביל האלבום, קביו איגדה מרכיבים של רגאטון, היפ-הופ ודאנסהול, ושאבה השראה מאמנים כמו Calle 13 וג'יי באלווין, בנוסף לאופן כתיבת השירים של טיילור סוויפט ואד שירן. אלבומה השני הושפע ממוזיקת שנות ה-80 ולהקת קווין.

קביו ציינה את האמנים הבאים כבעלי השפעה על המוזיקה שלה: מייקל ג'קסון, ריהאנה, שאקירה, אלחנדרו סאנס, ביונסה, ג'ון מאייר, דמי לובאטו ואמינם.

 פילנתרופיה 
בפברואר 2016, הודיעה קביו על שיתוף פעולה עם "Save the Children", ארגון ללא מטרת רווח, על מנת לעצב חולצת טריקו במהדורה מוגבלת, כדי לעזור להעלות את המודעות לנושאים הנוגעים לשוויון של נשים בחינוך, שירותי בריאות והזדמנויות להצלחה. ביוני 2016, קביו, יחד עם המפיק בני בלנקו ואמנים שונים, יצרו את הסינגל למטרות צדקה "Power in Me". קביו שיתפה פעולה עם המוסד ללא כוונת רווח, "Children's Health Fund".

באפריל 2017, שיתפה קביו פעולה עם זד במופע למען גיוס כספים בשביל האיגוד האמריקאי לחירויות אזרחיות. בסוף שנת 2017, הצטרפה קביו ללין-מנואל מירנדה ואמנים לטיניים שונים ביצירת הסינגל "Almost Like Praying", למען נזקי ההוריקן בפוארטו ריקו. קביו גם הודיעה כי כל הרווחים מהסינגל "Havana" יתרמו למען תנועת ה-DREAM, לשמירה על זכויות מהגרים.

ב-13 ביולי 2018 היא הופיעה בסן חואן ותרמה חלק מרווחי ההופעה לקרן לתמיכה בנפגעי הוריקן מריה. בנובמבר 2018, קביו הפכה לשגרירה של ארגון "Save the Children".

במרץ 2019, הודיעה קביו כי היא תורמת 10 אלף דולר לקמפיין מימון המונים למען מהגרים חסרי בית. באוקטובר 2019, הופיעה קביו במופע התרמה למען מחקר מחלת סרטן השד.

ביוני 2020, פרסמה קביו בחשבון האינסטגרם שלה פוסט לתמיכה בקהילה הלהט"בית לכבוד חודש הגאווה הבינלאומי ובו היא פרסמה ארגונים ללא מטרת רווח על מנת לתמוך בקהילת הטרנסג'נדרים, להם היא גם תרמה.

לקראת הבחירות לנשיאות ארצות הברית 2020 לקחה קביו חלק בגיוס כספים למען אזרחי מדינת פלורידה אשר החזיקו בחובות שמנעו מהם לממש את זכות ההצבעה שלהם. גיוס הכספים נערך על ידי הארגון האזרחי FRRC בהובלתו של האקטיביסט דזמונד מיד, במסגרתו גויסו כ-20 מיליון דולר.

 חיים אישיים 
בתחילת שנת 2018 החלה קביו לצאת עם מת'יו האסי, ובמהלך שנת 2019 הזוג נפרד.

החל מיולי 2019, החלה קביו לצאת עם הזמר הקנדי שון מנדס הם אף הוציאו יחד את הלהיט Señorita. השניים הואשמו במספר כלי תקשורת שמערכת היחסים הנרקמת ביניהם היא תרגיל יח"צ. הם הודיעו על פרידתם בנובמבר 2021.

קביו סיפרה כי היא סובלת מחרדה והפרעה טורדנית-כפייתית. ב-28 במאי 2020 כתבה על כך מאמר למגזין הוול סטריט ג'ורנל לכבוד חודש המודעות לבריאות הנפש.

בדצמבר 2019, פוסטים אותם קביו ציטטה מחדש בטאמבלר בין השנים 2012–2013 צפו מחדש ברשת החברתית טוויטר. הפוסטים הכילו הערות גזעניות ושפת גנאי הכוללת את המילה "Nigger", הנחשבת באמריקה לכינוי גנאי בוטה לאדם שחור. חשבון הטאמבלר שלה הוסר מהרשת מיד לאחר פרסום הדברים וקביו התנצלה על דבריה. במרץ 2021 אמרה קביו כי בעקבות הפרשה היא השתתפה במפגשים שבועיים העוסקים בחינוך כנגד גזענות, היא סיפרה 

דיסקוגרפיה

אלבומי אולפן
 2018: Camila
 2019: Romance
 2022: Familia
 2024: C,XOXO

הופעות
סיבובי הופעות
 2019–2018: Never Be the Same Tour
 2025: Yours, C Tour

 כמופע חימום 
 2017: ברונו מארס - 24K Magic World Tour
 2018: טיילור סוויפט - Reputation Stadium Tour
2022: קולדפליי - Music of the Spheres World Tour

 פילמוגרפיה 
 סרטים 
שנהשםדמותהערות2018טיילור סוויפט בהופעה: Reputationסרט הופעה2020שון מנדס: פלאותסרט תיעודי; נטפליקס2021סינדרלהסינדרלה2023טרולים 3: הקול טובויוהדיבוב2024Rob Peaceנאיה

 טלוויזיה 
שנהשםדמותהערות2012–2013The X Factorמתחרה: עונה 2
אורחת: עונה 3, פרק 12014מעמידות פניםעונה 2; פרק 62015ברבי בבית החלומותעונה 7; פרק 32017One Love Manchesterספיישל טלוויזיוני2019סאטרדיי נייט לייבאורחת מוזיקלית
עונה 45; פרק32020iHeart Living Room Concert for Americaמשדר מוזיקליTogether at Homeמשדר צדקה טלוויזיוני2021–2022The Voiceיועצת לקבוצה של ג'ון לג'נד שופטת בעונה 222022סאטרדיי נייט לייבאורחת מוזיקליתקארפול קריוקי

 רשת 
שנהשםדמותהערות2018Camila Cabello: Made in Miamiסרט תיעודי קצרKing of the Golden Sunאדיסון ג'ונס2 פרקים2020Dear Class of 2020משדר רשת מיוחדPriceless Experiences at Homeסדרת הופעות

 פרסים ומועמדויות 
ממוזער|252x252 פיקסלים|קביו מקבלת את פרס "הקליפ הטוב ביותר" בטקס פרסי המוזיקה של MTV אירופה בשנת 2018
פרסים בהם זכתה ומועמדויות לפרסשנהפרסקטגוריהמועמדותתוצאהמקור2016פרסי בחירת הנוערשיר הפרידה הנבחר"I Know What You Did Last Summer" (עם שון מנדס)2017פרסי המוזיקה של רדיו דיסנישיתוף הפעולה המוזיקלי הטוב ביותר"Bad Things" (עם משין גאן קלי)פרס המוזיקה של בילבורדשיתוף הפעולה המוביל בראפפרסי בחירת הנוערהסינגל הנבחר של אמנית"Crying in the Club"שיר המוזיקה האלקטרונית/דאנס הנבחר"Know No Better"השיר הלטיני הנבחר"Hey Ma" (עם פיטבול וג'יי באלווין)האמנית הנבחרת של הקיץקמילה קביוהאישה ההורסת הנבחרתVMAשיר הקיץ"OMG" (שיתוף פעולה עם קוואבו)פרסי המוזיקה של MTV אירופהאמן הפופ הטוב ביותרקמילה קביופרס גראמי הלטיניהשיר האורבני הטוב ביותר"Hey Ma" (עם פיטבול וג'יי באלווין)פרסי הנשים של בילבורדהאמנית הפורצתקמילה קביו2018פרסי בחירת הילדים של ניקלודיאוןהאמן הפורץ האהוב ביותרפרס המוזיקה של בילבורדהאמן החדש המובילהישג המצעדיםהאמנית המובילהשיתוף הפעולה המוביל"Havana" (עם יאנג ת'אג)פרסי המוזיקה של רדיו דיסניהאמן הפורץ של השנהקמילה קביושיר השנה"Havana" (עם יאנג ת'אג)פרסי בחירת הנוערהאמנית הנבחרתקמילה קביוהאמנית הנבחרת של הקיץהסינגל הנבחר של אמנית"Havana" (עם יאנג ת'אג)VMAאמן השנהקמילה קביושיר השנה"Havana" (עם יאנג ת'אג)שיר הפופ הטוב ביותרקליפ השנהפרס המוזיקה האמריקאיתהאמן החדש של השנהקמילה קביואמנית הפופ/רוק האהובה ביותרשיתוף הפעולה של השנהHavana (עם יאנג ת'אג)קליפ השנהשיר הפופ/רוק האהוב ביותרפרס המוזיקה של אמריקה הלטיניתאמנית הקרוסאובר האהובה ביותרקמילה קביופרסי המוזיקה של MTV אירופההשיר הטוב ביותרHavana (עם יאנג ת'אג)הקליפ הטוב ביותרהאמן הטוב ביותרקמילה קביואמן הפופ הטוב ביותרהמעריצים הגדולים ביותרהמופע האמריקאי הטוב ביותרפרס בחירת הקהלאמנית השנהקליפ השנהNever Be the Sameאלבום השנהCamilaפרס המוזיקה של איגוד תעשיית ההקלטות האוסטרליהאמן הבינלאומי הטוב ביותרקמילה קביו2019פרס גראמיביצוע הסולו הטוב ביותרHavana (הופעה חיה)אלבום הפופ הווקאלי הטוב ביותרCamilaפרסי המוזיקה הבריטיתהאמנית הבינלאומית הטובה ביותרקמילה קביופרסי בחירת הילדים של ניקלודיאוןהאמנית האהובה ביותרפרסי בחירת הנוערשיר המוזיקה האלקטרונית/דאנס הנבחרFind U Again (עם מארק רונסון)השיר הנבחר של הקיץSeñorita (עם שון מנדס)VMAשיתוף הפעולה הטוב ביותרהסינמטוגרפיה הטובה ביותרהבימוי האמנותי הטוב ביותרהכוריאוגרפיה הטובה ביותרהשיר של הקיץפרסי המוזיקה החיה של בילבורדפרס קידום ושיווק מופעVerizon Up x שון מנדס x קמילה קביופרסי המוזיקה של MTV אירופההשיר הטוב ביותרSeñorita (עם שון מנדס)שיתוף הפעולה הטוב ביותראמן הפופ הטוב ביותרקמילה קביופרס בחירת הקהלאמנית השנהשיר השנהSeñorita (עם שון מנדס)קליפ השנהפרסי המוזיקה של iHeartRadioאמנית השנהקמילה קביופרס גראמי הלטיניהקלטת השנהMi Persona Favorita (עם אלחנדרו סאנס)שיר השנהשיר הפופ הטוב ביותרפרס המוזיקה האמריקאיתשיתוף הפעולה של השנהSeñorita (עם שון מנדס)2020פרס גראמיביצוע הפופ הטוב ביותר של צמד/להקהפרסי המוזיקה הבריטיתהאמנית הבינלאומית הטובה ביותרקמילה קביופרסי ספוטיפייהאמנית המוזרמת ביותר - למשתמשים מגיל 13 עד 17שיר יום שניMi Persona Favorita (עם אלחנדרו סאנס)פרסי בחירת הילדים של ניקולודאוןשיתוף הפעולה המוזיקלי האהוב ביותרSeñorita (עם שון מנדס)פרסי המוזיקה של iHeartRadioשיר השנהשיתוף הפעולה הטוב ביותרהקליפ הטוב ביותרהמילים הטובות ביותרשיר הקאבר הטוב ביותר"Someone You Loved"צבא המעריצים הטוב ביותרקמילה קביוטקס פרסי הגראמי ה-62ביצוע הפופ הטוב ביותר של צמד/להקהSeñorita (עם שון מנדס)פרסי הווידאו קליפים של MTVהצילום הטוב ביותר"My Oh My" (בהשתתפות דה-בייבי)פרסי ג'ונוסינגל השנהSeñorita (עם שון מנדס)פרסי המוזיקה של בילבורדשיר ההוט 100 המובילשיתוף הפעולה המוביל2021פרסי הווידאו קליפים של MTVשיר הקיץ"Don't Go Yet"2022פרסי בחירת הילדים של ניקלודיאוןשחקנית קולנוע אהובהסינדרלהפרסי בחירת הילדים של ניקלודיאון מקסיקוהאמנית הבינלאומית האהובה ביותרקמילה קביולהיט הבינלאומי האהוב ביותר"Bam Bam" (עם אד שירן)פרסי הצעירים (Premios Juventud)שיתוף הפעולה הנשי הטוב ביותר"Hasta los Dientes" (עם מריה בסרה)שיתוף פעולה אלוהי"Oh Na Na" (עם מייק טאוורס, טייני)פרסי המוזיקה LOS40המופע הבינלאומי הטוב ביותרקמילה קביוהאלבום הטוב ביותרFamiliaהשיר הטוב ביותר"Bam Bam" (עם אד שירן)שיתוף הפעולה הטוב ביותרפרס בחירת הקהלאמנית לשנת 2022קמילה קביושיתוף הפעולה לשנת 2022"Bam Bam" (עם אד שירן)פרסי המוזיקה של iHeartRadioהקאבר הטוב ביותר"Good 4 U" (שיר של אוליביה רודריגו)פרסי המוזיקה במדיה של הוליוודשיר/ציטוט מקורי - טריילר"Take Me Back Home" (עם הנס צימר)2023פרסי גראמיביצוע הפופ הטוב ביותר של צמד/להקה"Bam Bam" (עם אד שירן)|פרסי בחירת הילדים של ניקלודיאוןשיתוף פעולה מוזיקלי אהובפרסי BMIפרס שירי הזוכיםפרס גראמי הלטינישיתוף הפעולה הטרופי הטוב ביותר"Ambulancia" (עם קמילו)פרסי הצעירים (Premios Juventud)סוכן השינויקמילה קביואמנית הנוער של השנהאלבום הפופ הטוב ביותרFamiliaרצועת הפופ הטובה ביותר"Ambulancia" (עם קמילו)2024פרס הווידאו קליפים של MTVהפופ הטוב ביותרקמילה קביוהקליפ הטרנדי הטוב ביותר"I Luv It" (בהשתתפות פלייבוי קרטי)פרס המוזיקה של MTV אירופההפופ הטוב ביותרקמילה קביונשים במוזיקה הלטיניתפרס ההשפעה העולמית

קישורים חיצוניים



 "לפעמים לא בא לי לשתף, אני אוהבת לשמור את העולם הפרטי שלי לעצמי", באתר את, 23 בינואר 2019

 הערות שוליים 

*
קטגוריה:זמרות קובניות
קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:שחקניות קולנוע וטלוויזיה קובניות
קטגוריה:זוכות פרס גראמי הלטיני
קטגוריה:זוכי פרס גראמי הלטיני
קטגוריה:זוכי פרס המוזיקה האמריקאית
קטגוריה:זוכי פרס המוזיקה של בילבורד
קטגוריה:זוכי פרס המוזיקה של MTV אירופה
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:מהגרות מקובה לארצות הברית
קטגוריה:מהגרים מקובה לארצות הברית
קטגוריה:משתתפי אקס פקטור (ארצות הברית)
קטגוריה:אמניות סייקו מיוזיק
קטגוריה:אמניות אפיק רקורדס
קטגוריה:אמניות אינטרסקופ רקורדס
קטגוריה:שופטי The Voice
קטגוריה:אמריקאיות שנולדו ב-1997
קטגוריה:אמריקאים שנולדו ב-1997